

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

OPĆINA DUBRAVICA

**ZAPISNIK**

**sa 23. sjednice Općinskog vijeća Općine Dubravica** održane **u utorak 12. studeni 2024. godine,** u vijećnici Općine Dubravica s početkom u **18.00 sati.**

**NAZOČNI:**

Ivica Stiperski, Mario Čuk, Franjo Frkanec, Ana Nemčić, Kruno Stiperski, Stjepan Vajdić, Gordana Režić

**ODSUTNI:** Josip Biff, Drago Horvat

**OSTALI:**

Marin Štritof - načelnik Općine Dubravica

Silvana Kostanjšek - pročelnica JUO Općine Dubravica

Jelena Pleić Župančić – viša referentica JUO Općine Dubravica, zapisničar

Predstavnici medija - Zaprešićki kraj, TV Zapad

Predsjedavajući Ivica Stiperski otvara sjednicu i pozdravlja nazočne, konstatira da je na početku sjednice nazočno osam (7) članova Općinskog vijeća, te da postoji kvorum pa se prelazi na

**UTVRĐIVANJE DNEVNOG REDA**

Nakon što je predsjedavajući predložio dnevni red, pitao je za primjedbe i dopune istog.

Obzirom da primjedbi i dopuna dnevnog reda nema, Općinsko vijeće Općine Dubravica jednoglasno prihvaća dnevni red sa 7 glasova ZA, 0 glasova PROTIV i 0 SUZDRŽANIH glasova.

1. Usvajanje zapisnika sa 22. sjednice Općinskog vijeća Općine Dubravica
2. Donošenje Odluke o primanju na znanje prijedloga Plana Proračuna Općine Dubravica za 2025. godinu, te projekcija za 2026. i 2027.
3. Donošenje Odluke o izradi izmjene i dopune Prostornog plana uređenja Općine Dubravica
4. Donošenje Odluke o isplati jednokratne novčane pomoći povodom božićnih blagdana socijalno ugroženim osobama s područja Općine Dubravica
5. Donošenje Odluke o prihvaćanju prijedloga Plana radova Vodoopskrbe i odvodnje Zaprešić d.o.o. za 2025. godinu
6. Donošenje Odluke o utvrđivanju svojstva nerazvrstane ceste javnog dobra u općoj uporabi
7. Donošenje Odluke o I. izmjeni Odluke o visini naknade za rad predsjednika, potpredsjednika i članova Općinskog vijeća Općine Dubravica
8. Donošenje Odluke o sufinanciranju i postupku sufinanciranja troškova smještaja djece u dječji vrtić „SMOKVICA“ u Dubravici
9. Donošenje Odluke o određivanju namjene nekretnine k.č.br. 72/7 k.o. Dubravica (DVORIŠTE, KUĆA, Dubravica, Ulica Pavla Štoosa 22) u vlasništvu Općine Dubravica
10. Informacije i prijedlozi
11. Razno

**Točka 1.**

**Usvajanje zapisnika sa 22. sjednice Općinskog vijeća Općine Dubravica**

 Predsjedavajući Ivica Stiperski govori da su vijećnici zaprimili zapisnik 22. sjednice Općinskog vijeća, te otvara raspravu o prihvaćanju istoga.

 Obzirom da se rasprava ne vodi, predsjedavajući provodi glasovanje, a Općinsko vijeće Općine Dubravica jednoglasno sa 7 glasova “ZA”, 0 glasova “PROTIV” i 0 “SUZDRŽANIH” glasova usvaja zapisnik sa 22. sjednice Općinskog vijeća Općine Dubravica.

**Točka 2.**

**Odluka o primanju na znanje prijedloga Plana Proračuna Općine Dubravica za 2025. godinu, te projekcija za 2026. i 2027.**

Predsjedavajući daje riječ načelniku Marinu Štritofu koji ukratko pojašnjava prijedlog Odluke o primanju na znanje prijedloga Plana Proračuna Općine Dubravica za 2025. godinu, te projekcija za 2026. i 2027.

 Predsjedavajući pokreće raspravu.

Obzirom da se rasprava ne vodi, predsjedavajući provodi glasovanje, a Općinsko vijeće Općine Dubravica jednoglasno sa 7 glasova „ZA“, 0 glasova “PROTIV” i 0 “SUZDRŽANIH” glasova donosi Odluku o primanju na znanje prijedloga Plana Proračuna Općine Dubravica za 2025. godinu, te projekcija za 2026. i 2027.

**Točka 3.**

**Odluka o izradi izmjene i dopune Prostornog plana uređenja Općine Dubravica**

Predsjedavajući daje riječ pročelnici Silvani Kostanjšek koja ukratko pojašnjava prijedlog Odluke o izradi izmjene i dopune Prostornog plana uređenja Općine Dubravica.

 Predsjedavajući pokreće raspravu.

 Obzirom da se rasprava ne vodi, predsjedavajući provodi glasovanje, a Općinsko vijeće Općine Dubravica jednoglasno sa 7 glasova “ZA”, 0 glasova “PROTIV” i 0 “SUZDRŽANIH” glasova donosi Odluku o izradi izmjene i dopune Prostornog plana uređenja Općine Dubravica.

**Točka 4.**

**Odluke o isplati jednokratne novčane pomoći povodom božićnih blagdana socijalno ugroženim osobama s područja Općine Dubravica**

Predsjedavajući daje riječ pročelnici Silvani Kostanjšek koja ukratko pojašnjava prijedlog Odluke o isplati jednokratne novčane pomoći povodom božićnih blagdana socijalno ugroženim osobama s područja Općine Dubravica. Ovom se Odlukom odobrava isplata jednokratne novčane pomoći socijalno ugroženim osobama s područja Općine Dubravica povodom božićnih blagdana. Jednokratna novčana pomoć određuje se u iznosu od 60,00 EUR.

Predsjedavajući pokreće raspravu.

Obzirom da se rasprava ne vodi, predsjedavajući provodi glasovanje, a Općinsko vijeće Općine Dubravica jednoglasno sa 7 glasova “ZA”, 0 glasova “PROTIV” i 0 “SUZDRŽANIH” glasova donosi Odluku o isplati jednokratne novčane pomoći povodom božićnih blagdana socijalno ugroženim osobama s područja Općine Dubravica.

**Točka 5.**

**Odluka o prihvaćanju prijedloga Plana radova Vodoopskrbe i odvodnje Zaprešić d.o.o. za 2025. godinu**

Predsjedavajući daje riječ pročelnici Silvani Kostanjšek koja ukratko pojašnjavaprijedlog Odluke o prihvaćanju prijedloga Plana radova Vodoopskrbe i odvodnje Zaprešić d.o.o. za 2025. godinu. Ovom se Odlukom odlučuje o prijedlogu Plana radova Vodoopskrbe i odvodnje Zaprešić d.o.o. za 2025. godinu na izradi projektne dokumentacije i izgradnji komunalne infrastrukture na distributivnom području VODOOPSKRBE I ODVODNJE ZAPREŠIĆ d.o.o. za Općinu Dubravica kako slijedi:

Prijedlog Plana radova za 2025. godinu se prihvaća uz sljedeće izmjene:

* na stavci II. VODOOPSKRBA, točka B/IZGRADNJA iz Sredstva potpore:
1. Red.br. 1. Krajgorska ulica - dogradnja, vrijednosti 32.400,00 EUR, zahtjev za priključak - ne prihvaća se
2. Red.br. 3. Vinogradski put 6, Bobovec Rozganski - dogradnja, vrijednosti 18.000,00 EUR, zahtjev za priključak 2022., Bogdanić Tamara – prihvaća se uz uvjet da zahvat ne zadire u asfaltni sloj nerazvrstane ceste Vinogradski put
3. Red.br. 7. Dogradnja vodovoda Odvojak Rozganske ceste, Rozga, PU 341/22/VR, vrijednosti 37.800,00 EUR - ne prihvaća se
4. Red.br. 8. Kumrovečka cesta (k.b. 241 do općine), Dubravica, rekonstrukcija + priključci, vrijednosti 92.500,00 EUR - ne prihvaća se
* sve ostale stavke prijedloga Plana se prihvaćaju.

Predsjedavajući pokreće raspravu.

Obzirom da se rasprava ne vodi, predsjedavajući provodi glasovanje, a Općinsko vijeće Općine Dubravica jednoglasno sa 7 glasova “ZA”, 0 glasova “PROTIV” i 0 “SUZDRŽANIH” glasova donosi Odluku o prihvaćanju prijedloga Plana radova Vodoopskrbe i odvodnje Zaprešić d.o.o. za 2025. godinu.

**Točka 6.**

**Odluka o utvrđivanju svojstva nerazvrstane ceste javnog dobra u općoj uporabi**

Predsjedavajući daje riječ pročelnici Silvani Kostanjšek koja ukratko pojašnjava prijedlog Odluke o utvrđivanju svojstva nerazvrstane ceste javnog dobra u općoj uporabi. Ovom Odlukom utvrđuje se svojstvo nerazvrstane ceste, javnog dobra u općoj uporabi u vlasništvu Općine Dubravica za nerazvrstanu cestu:

1. **Jablanska ulica** u Kraju Gornjem Dubravičkom, k.č.br. 3563, k.o. Kraj, površine 132 m2.

Predsjedavajući pokreće raspravu.

Obzirom da se rasprava ne vodi, predsjedavajući provodi glasovanje, a Općinsko vijeće Općine Dubravica jednoglasno sa 7 glasova “ZA”, 0 glasova “PROTIV” i 0 “SUZDRŽANIH” glasova donosi Odluku o utvrđivanju svojstva nerazvrstane ceste javnog dobra u općoj uporabi.

**Točka 7.**

**Odluka o I. izmjeni Odluke o visini naknade za rad predsjednika, potpredsjednika i članova Općinskog vijeća Općine Dubravica**

Predsjedavajući daje riječ pročelnici Silvani Kostanjšek koja ukratko pojašnjava prijedlog Odluke o I. izmjeni Odluke o visini naknade za rad predsjednika, potpredsjednika i članova Općinskog vijeća Općine Dubravica. Ovom Odlukom mijenja se članak 1. Odluke o visini naknade za rad predsjednika, potpredsjednika i članova Općinskog vijeća Općine Dubravica („Službeni glasnik Općine Dubravica“ broj 02/2023) i glasi:

„Ovom Odlukom utvrđuje se iznos naknade za rad:

* predsjednika Općinskog vijeća Općine Dubravica u iznosu od 99,00 EUR (neto) mjesečno
* potpredsjednika Općinskog vijeća Općine Dubravica u iznosu od 85,00 EUR (neto) mjesečno
* članova Općinskog vijeća Općine Dubravica u iznosu od 60,00 EUR (neto) po svakoj sjednici Općinskog vijeća na kojoj prisustvuju“

Predsjedavajući pokreće raspravu.

Obzirom da se rasprava ne vodi, predsjedavajući provodi glasovanje, a Općinsko vijeće Općine Dubravica jednoglasno sa 7 glasova “ZA”, 0 glasova “PROTIV” i 0 “SUZDRŽANIH” glasova donosi Odluku o I. izmjeni Odluke o visini naknade za rad predsjednika, potpredsjednika i članova Općinskog vijeća Općine Dubravica.

**Točka 8.**

**Odluke o sufinanciranju i postupku sufinanciranja troškova smještaja djece u dječji vrtić „SMOKVICA“ u Dubravici**

Predsjedavajući daje riječ pročelnici Silvani Kostanjšek koja ukratko pojašnjava prijedlog Odluke o sufinanciranju i postupku sufinanciranja troškova smještaja djece u dječji vrtić „SMOKVICA“ u Dubravici.

Predsjedavajući pokreće raspravu.

Obzirom da se rasprava ne vodi, predsjedavajući provodi glasovanje, a Općinsko vijeće Općine Dubravica jednoglasno sa 7 glasova “ZA”, 0 glasova “PROTIV” i 0 “SUZDRŽANIH” glasova donosi Odluku o sufinanciranju i postupku sufinanciranja troškova smještaja djece u dječji vrtić „SMOKVICA“ u Dubravici.

 **Točka 9.**

**Odluka o određivanju namjene nekretnine k.č.br. 72/7 k.o. Dubravica (DVORIŠTE, KUĆA, Dubravica, Ulica Pavla Štoosa 22) u vlasništvu Općine Dubravica**

Predsjedavajući daje riječ načelniku Marinu Štritofu koji ukratko pojašnjavaprijedlog

 Odluke o određivanju namjene nekretnine k.č.br. 72/7 k.o. Dubravica (DVORIŠTE, KUĆA, Dubravica, Ulica Pavla Štoosa 22) u vlasništvu Općine Dubravica. Ovom Odlukom određuje se namjena sljedeće nekretnine:

* k.č.br. 72/7 k.o. 335681 Dubravica, upisane u zk.ul.br. 2259, oznaka zemljišta: Ulica Pavla Štoosa DVORIŠTE površine 299 m2, KUĆA, Dubravica, Ulica Pavla Štoosa 22, površine 75 m2, ukupne površine 374 m2, vlasnički udio: 1/1 OPĆINA DUBRAVICA, OIB: 89243140464, ULICA PAVLA ŠTOOSA 3, DUBRAVICA

Namjena nekretnine je INTERPRETATIVNI CENTAR „Kuća Rožanica“ za očuvanje slavenske baštine i promicanje zavičajne tradicije.

Predsjedavajući pokreće raspravu.

Obzirom da se rasprava ne vodi, predsjedavajući provodi glasovanje, a Općinsko vijeće Općine Dubravica jednoglasno sa 7 glasova “ZA”, 0 glasova “PROTIV” i 0 “SUZDRŽANIH” glasova donosi Odluku o određivanju namjene nekretnine k.č.br. 72/7 k.o. Dubravica (DVORIŠTE, KUĆA, Dubravica, Ulica Pavla Štoosa 22) u vlasništvu Općine Dubravica.

 **Točka 10.**

 **Informacije i prijedlozi**

**/**

**Točka 11.**

**Razno**

* Načelnik obavještava vijećnike da su radovi na Rekonstrukciji prometnice izgradnjom nogostupa s oborinskom odvodnjom u Lukavečkoj ulici – 1. faza: izgradnja oborinske odvodnje pri završetku.
* Načelnik obavještava da je za projekt Sanacije pokosa na dijelu groblja Općine Dubravica izgradnjom potpornog zida i pješačke staze odabran izvođač radova Šeničnjak- promet d.o.o. te da će uskoro biti sklopljen Ugovor o sufinanciranju projektne dokumentacije na području Općine Dubravica: Program izrade projektne dokumentacije za sanaciju nestabilnog pokosa na groblju Općine Dubravica s Hrvatskim vodama.
* Načelnik obavještava vijećnike da je 9. faza Rekonstrukcije kurije starog župnog dvora u Rozgi završena te da je projekt prijavljen na 10. fazu Ministarstvu kulture i medija Republike Hrvatske.
* Načelnik obavještava vijećnike da su postavljene autobusne nadstrešnice na lokacijama križanje ŽC 3005 i ŽC 2186 (unutar k.č.br. 92/1 k.o. Dubravica), Rozganska cesta – ŽC 3005 u stacionaži 1+030 i Rozganska cesta – ŽC 3005 u stacionaži 1+100.

 Sjednica Općinskog vijeća zaključena je u 19:12 sati.

 KLASA: 024-02/24-01/15

 URBROJ: 238-40-02-24-2

 Dubravica, 12. studeni 2024. godine

**Zapisnik sastavila: Predsjednik Općinskog vijeća**

 **Jelena Pleić Župančić Općine Dubravica**

 **Ivica Stiperski**